Diari Oficial de la Generalitat Valenciana


Sumari del DOGV 4456, del 10-03-2003 (2003/2740)

RESOLUCIÓ de 26 de febrer de 2003, del Rectorat de la Universitat Jaume I, per la qual es convoca una oferta pública per a la selecció d'un administratiu o administrativa de gestió, d'este organisme, amb contracte laboral temporal per obra o servici (Projecte: «Mass-Mediación del Programa de Iniciativa Comunitaria EQUAL»).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4456

Data del DOGV
:   10-03-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/2740


Data del document
:   26-02-2003

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * concurs administratiu
    * professió administrativa

RESOLUCIÓ de 26 de febrer de 2003, del Rectorat de la Universitat Jaume I, per la qual es convoca una oferta pública per a la selecció d'un administratiu o administrativa de gestió, d'este organisme, amb contracte laboral temporal per obra o servici (Projecte: «Mass-Mediación del Programa de Iniciativa Comunitaria EQUAL»). [2003/Q2740]
  
D'acord amb el que preveu l'article 17.2 del II Conveni Col·lectiu del personal laboral de les universitats públiques de la Comunitat Valenciana, este Rectorat, fent ús de les atribucions que li confereix la normativa vigent, convoca una oferta pública d'una plaça d'administratiu de gestió d'acord amb les següents bases:
  
Primera. Denominació del lloc de treball
  
Administratiu o administrativa de gestió.
  
Segona. Retribució íntegra mensual
  
Les retribucions seran les corresponents a la classificació C20E031 del vigent Conveni Col·lectiu per al personal laboral de les universitats públiques de la Comunitat Valenciana.
  
Tercera. Objecte i període
  
Col·laborar en la realització del projecte «Mass-Mediación del Programa de Iniciativa Comunitaria EQUAL», codi 02I008.
  
La duració prevista d'este contracte estarà vinculada a la duració del projecte i a la seua disponibilitat pressupostària.
  
S'estableix un període de prova de 2 mesos, segons el que disposa l'article 16 del II Conveni Col·lectiu del PAS laboral de les universitats públiques de la Comunitat Valenciana.
  
Quarta. Jornada de treball
  
A temps complet.
  
Cinquena. Requisits dels aspirants
  
- Ser espanyol o nacional d'un estat membre de la Unió Europea o nacional d'aquells estats a què, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors, en els termes en què esta es troba definida en el Tractat Constitutiu de la Comunitat Europea.
  
- Tindre complits 18 anys i no haver arribat a l'edat de jubilació.
  
- Estar en possessió, o tenir complides les condicions per a obtindre-les abans de l'acabament del termini de presentació de sol·licituds, del títol de Batxiller, Batxiller Unificat Polivalent, Formació Professional de segon grau o equivalent. En el cas de titulacions obtingudes en l'estranger caldrà estar en possessió de la credencial que acredite la seua homologació.
  
- No patir malaltia ni estar afectat per limitació física o psíquica que siga incompatible amb l'exercici de les corresponents funcions.
  
- No haver sigut separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de les funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, al seu estat, l'accés a la funció pública.
  
Estos requisits hauran de posseir-se al dia de la finalització del termini de presentació de sol·licituds, i mantindre's fins al moment de la signatura del contracte de treball.
  
Sisena. Sistema selectiu de la plaça
  
Consistirà en la realització d'un exercici de caràcter obligatori i eliminatori relacionat amb els temes que figuren a l'annex II i la valoració dels mèrits dels aspirants d'acord amb el barem que figura en l'annex III.
  
L'exercici consistirà en la resolució, per escrit, d'un qüestionari tipus test amb quatre respostes alternatives, de les quals només una podrà ser considerada correcta, sobre el temari que figura en l'annex II de la present convocatòria. Les contestacions errònies es valoraran negativament amb una penalització equivalent a un terç del valor de cada contestació correcta. Les preguntes no contestades no restaran puntuació. Es proposaran un màxim de 40 preguntes La durada màxima d'este exercici serà de 60 minuts i en cap cas será inferior a 50 segons per pregunta. Este exercici es puntuarà de 0 a 12 punts, sent necessari obtindre un mínim de 6 punts per a superar-lo.
  
Només participaran en el concurs les persones aspirants que hagen superat l'exercici obligatori i eliminatori d'este procediment selectiu.
  
Els mèrits al·legats pels participants hauran d'haver sigut obtinguts o computats fins a la data d'acabament del termini de presentació.
  
Amb el resultat final s'elaborarà una llista que funcionarà com a borsa de treball per a contractacions amb el mateix perfil i projecte.
  
Setena. Comissió avaluadora
  
La comissió avaluadora tindrà l'estructura que figura en l'annex IV d'esta convocatòria.
  
Els membres de la comissió hauran d'abstindre's d'intervindre quan coincidisca en ells alguna circumstància de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres de la comissió una declaració expressa de no trobar-se en cap de les circumstàncies previstes en els articles esmentats.
  
La comissió resoldrà tots els dubtes que puguen sorgir de l'aplicació d'estes normes, així com els que puguen produir-se dels casos no previstos.
  
El procediment d'actuació de la comissió s'ajustarà en tot moment al que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Huitena. Presentació d'instàncies
  
Les sol·licituds, formalitzades d'acord amb el model que s'adjunta en l'annex I, juntament amb el currículum i els documents que acrediten els mèrits al·legats, s'hauran de presentar al Registre General de la Universitat Jaume I o per qualsevol dels procediments establits en l'article 38 de la Llei 30/1992, de 26 de novembre, en el termini de 10 dies naturals a partir del dia següent a la seua publicació en el Diari Oficial de la Generalitat Valenciana.
  
En l'apartat «Codi» de la sol·licitud haurà de figurar el número 8413.
  
Les instàncies presentades a les oficines de correus hauran de complir amb el procediment establit en l'article 205.3 del Reglament dels Serveis de Correus: les instàncies es presentaran en sobre obert perquè l'empleat estampe el segell de dates en la part superior esquerra de les mateixes, i haurà de figurar amb claredat el nom de l'oficina i la data.
  
És necessari presentar una fotocòpia del document nacional d'identitat.
  
No serà necessària la compulsa dels documents que se presente fotocopiats, bastant la declaració jurada de l'interessat sobre l'autenticitat dels mateixos, així com les seues dades que figuren en la instància, sense perjuí que en qualsevol moment la comissió o la universitat puga requerir als aspirants perquè acrediten la veracitat de les circumstàncies i documents aportats, que hagen sigut objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si escau, els documents que acrediten el vincle de parentiu i el fet de viure a expenses o estar a càrrec del nacional d'un altre estat amb què tinguen el dit vincle. Així mateix, hauran de presentar declaració jurada o promesa d'este que no està separat de dret del seu cònjuge i, si escau, del fet que l'aspirant viu a les seues expenses o està al seu càrrec.
  
Novena. Llista d'admesos i resultat de la selecció
  
Finalitzat el termini per a presentar instàncies, el rector dictarà una resolució per la qual s'aprovarà la llista d'admesos i exclosos en este procés selectiu, així com la composició del comissió avaluadora encarregat de jutjar-lo.
  
El resultat d'este procés de selecció es publicarà al tauler d'anuncis de Recursos Humans i en el web que té assignat el Servei de Recursos Humans en el SIC: http://sic.uji.es/serveis/rec-hum/seleccio/.
  
Deu. Norma final
  
Esta convocatòria, les seues bases i tots els actes administratius que es puguen derivar d'esta i de les actuacions de la comissió avaluadora, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions de la comissió avaluadora, d'acord amb l'esmentada norma.
  
Castelló de la Plana, 26 de febrer de 2003.- El rector: Francisco Toledo Lobo.
  
ANNEX I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
Codi:
  
SOL·LICITE l'admissió en el procés selectiu per a cobrir una plaça temporal d ..., convocat per la Resolució de data ..., publicat en el Diari Oficial de la Generalitat Valenciana número...
  
Projecte:
  
DECLARE que són certes les dades que s'hi consignen i que reunisc les condicions exigides per a l'ingrés en la funció pública i les especialment assenyalades en esta convocatòria. Així mateix, em compromet a provar documentalment els mèrits al·legats.
  
La persona interessada,
  
Castelló de la Plana, ..., d ... de 200 ...
  
RECTORAT DE LA UNIVERSITAT JAUME I
  
ANNEX II
  
Temari
  
1. Bases d'execució del pressupost de l'Universitat Jaume I per a l'exercici 2003 (publicades al web de la Universitat: http://sic.uji.es/serveis/sgp/pressupost/2003).
  
2. Llei Orgànica 6/2001, de 21 de desembre, d'Universitats.
  
3. Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
4. Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.
  
5. Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
6. Decret 24/1997, d'11 de febrer, del Govern Valencià, sobre indemnitzacions per raó del servei i gratificacions per serveis extraordinaris. Reial Decret 462/2002, de 24 de maig, sobre indemnitzacions per raó del servei.
  
7. Gestió i control de projectes EQUAL:
  
8. Resolució de 22 de març de 2001, de la Unitat Administradora del Fons Social Europeu, per la qual es convoquen les ajudes del Fons Social Europeu corresponent a la Iniciativa EQUAL (BOE núm. 92, de 17.04.2001).
  
9. Comunicació de la Comissió (CE) per la qual s'estableixen les orientacions relatives a la iniciativa comunitària EQUAL (DOCE de 05.05.2000).
  
ANNEX III
  
Barem
  
A) Formació: 4 punts.
  
A.1 Titulació acadèmica: màxim de 2 punts.
  
Titulació universitària relacionada directament amb les funcions de la plaça. A este efecte es puntuarà el nivell més alt de la titulació acreditada.
  
A.2 Cursos de formació i perfeccionament: màxim 1 punt.
  
Es valoraran els cursos els continguts dels quals estiguen relacionats amb les funcions de la plaça que es convoca de duració igual o superior a 15 hores, que hagen sigut cursats per la persona interessada i que hagen sigut convocats o homologats per qualsevol centre i organisme públic de formació, d'acord amb l'escala següent:
  
De 100 o més hores: 0,6 punts
  
De 75 o més hores: 0,5 punts
  
De 50 o més hores: 0,3 punts
  
De 25 o més hores: 0,2 punts
  
De 15 o més hores: 0,1 punts
  
En cap cas es puntuaran en els apartats A.1 i A.2 els cursos de valencià i d'idiomes, la valoració dels quals s'efectua en apartats posteriors, ni els cursos pertanyents a una carrera universitària, cursos de doctorat, ni dels instituts de la universitat quan formen part del pla d'estudi del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que ocupen.
  
A.3 Valencià: màxim 0,5 punts.
  
Es valorarà el nivell més alt d'entre:
  
A.3.1 Coneixements de nivell mitjà: 0,25 punts.
  
A.3.2 Coneixements de nivell superior: 0,50 punts.
  
A.4 Idiomes comunitaris (a banda de l'espanyol): màxim de 0,5 punts.
  
Es puntuaran a raó de 0,2 punts per curs o la seua equivalència si es tracta de cicles, corresponents a títol expedit per la universitat o escola oficial d'idiomes.
  
B) Experiència professional: 4 punts.
  
Barem de l'experiència professional:
  
b.1 Per treballs per a les universitats públiques en llocs del grup de la plaça o superior: 0,2 punts per mes complet de servei actiu.
  
b.2 Per treballs per a altres administracions públiques en llocs del grup de la plaça o superior: 0,16 punts per mes complet de servei actiu.
  
b.3 Per treballs per a les universitats públiques en llocs de grups inferiors al de la plaça: 0,12 punts per cada mes complet de servei actiu.
  
b.4 Per treballs per a altres administracions públiques en llocs de grups inferiors al de la plaça: 0,08 punts per mes complet de servei actiu.
  
Forma d'acreditació de l'experiència professional
  
En cap cas es valorarà l'experiència professional obtinguda en l'exercici de llocs de treball reservats a personal eventual.
  
Els treballs per a les administracions públiques s'hauran d'acreditar sempre mitjançant una certificació oficial de l'òrgan competent.
  
ANNEX IV
  
Comissió avaluadora titular
  
President: Vicerector d'Investigació i Postgrau, o persona en qui delegue.
  
Tres vocals en representació de la Universitat Jaume I.
  
Un representant del Comité d'Empresa, a proposta d'este òrgan.
  
Secretari: el cap del Servei de Recursos Humans o persona en qui delegue, que actuarà amb veu però sense vot.